חוק-יסוד: ישראל – מדינת הלאום של העם היהודי

{{ח:התחלה}}
{{ח:כותרת|חוק־יסוד: ישראל – מדינת הלאום של העם היהודי}}

{{ח:פתיח-התחלה}}
{{ח:מאגר|2073986}} {{ח:תיבה|ס״ח תשע״ח, 898|חוק־יסוד: ישראל – מדינת הלאום של העם היהודי|https://fs.knesset.gov.il/20/law/20_lsr_504220.pdf}}.
{{ח:סוגר}}
{{ח:מפריד}}

{{ח:סעיף|1|עקרונות יסוד}}
{{ח:תת|(א)}} ארץ ישראל היא מולדתו ההיסטורית של העם היהודי, שבה קמה מדינת ישראל.
{{ח:תת|(ב)}} מדינת ישראל היא מדינת הלאום של העם היהודי, שבה הוא מממש את זכותו הטבעית, התרבותית, הדתית וההיסטורית להגדרה עצמית.
{{ח:תת|(ג)}} מימוש הזכות להגדרה עצמית לאומית במדינת ישראל ייחודי לעם היהודי.
{{ח:ת}} {{ח:הערה|ראו {{ח:חיצוני|הכרזה על הקמת מדינת ישראל|הכרזה על הקמת מדינת ישראל}}; ראו {{ח:חיצוני|פקודת שטח השפוט והסמכויות|פקודת שטח השפוט והסמכויות, תש״ח–1948}}.}}

{{ח:סעיף|2|סמלי המדינה}}
{{ח:תת|(א)}} שם המדינה הוא ”ישראל“.
{{ח:תת|(ב)}} דגל המדינה הוא לבן, שני פסי תכלת סמוך לשוליו, ומגן דוד תכול במרכזו.
{{ח:תת|(ג)}} סמל המדינה הוא מנורת שבעת הקנים, עלי זית בשני צדדיה, והמילה ”ישראל“ למרגלותיה.
{{ח:תת|(ד)}} המנון המדינה הוא ”התקווה“.
{{ח:תת|(ה)}} פרטים לעניין סמלי המדינה ייקבעו בחוק.
{{ח:ת}} {{ח:הערה|ראו {{ח:חיצוני|חוק הדגל, הסמל והמנון המדינה|חוק הדגל, הסמל והמנון המדינה, תש״ט–1949}} וכן {{ח:חיצוני|הכרזה על דגל מדינת ישראל|הכרזות על דגל מדינת ישראל}} {{ח:חיצוני|הכרזה על סמל מדינת ישראל|ועל סמל מדינת ישראל}}.}}

{{ח:סעיף|3|בירת המדינה}}
{{ח:ת}} ירושלים השלמה והמאוחדת היא בירת ישראל.
{{ח:ת}} {{ח:הערה|ראו {{ח:חיצוני|חוק-יסוד: ירושלים בירת ישראל|חוק־יסוד: ירושלים בירת ישראל}}.}}

{{ח:סעיף|4|שפה}}
{{ח:תת|(א)}} עברית היא שפת המדינה.
{{ח:תת|(ב)}} לשפה הערבית מעמד מיוחד במדינה; הסדרת השימוש בשפה הערבית במוסדות ממלכתיים או בפניהם תהיה בחוק.
{{ח:תת|(ג)}} אין באמור בסעיף זה כדי לפגוע במעמד שניתן בפועל לשפה הערבית לפני תחילתו של חוק־יסוד זה.
{{ח:ת}} {{ח:הערה|ראו {{ח:חיצוני|דברי המלך במועצה על ארץ-ישראל#סעיף 82|סעיף 82 לדברי המלך במועצה על ארץ־ישראל, 1922 עד 1947}}.}}

{{ח:סעיף|5|קיבוץ גלויות}}
{{ח:ת}} המדינה תהיה פתוחה לעלייה יהודית ולקיבוץ גלויות.
{{ח:ת}} {{ח:הערה|ראו {{ח:חיצוני|חוק השבות|חוק השבות, תש״י–1950}}.}}

{{ח:סעיף|6|הקשר עם העם היהודי}}
{{ח:תת|(א)}} המדינה תשקוד על הבטחת שלומם של בני העם היהודי ושל אזרחיה הנתונים בצרה ובשביה בשל יהדותם או בשל אזרחותם.
{{ח:תת|(ב)}} המדינה תפעל בתפוצות לשימור הזיקה בין המדינה ובין בני העם היהודי.
{{ח:תת|(ג)}} המדינה תפעל לשימור המורשת התרבותית, ההיסטורית והדתית של העם היהודי בקרב יהדות התפוצות.

{{ח:סעיף|7|התיישבות יהודית}}
{{ח:ת}} המדינה רואה בפיתוח התיישבות יהודית ערך לאומי, ותפעל על מנת לעודד ולקדם הקמה וביסוס שלה.

{{ח:סעיף|8|לוח רשמי}}
{{ח:ת}} הלוח העברי הוא לוח רשמי של המדינה ולצדו ישמש הלוח הלועזי כלוח רשמי; השימוש בלוח העברי ובלוח הלועזי ייקבע בחוק.
{{ח:ת}} {{ח:הערה|ראו {{ח:חיצוני|חוק השימוש בתאריך העברי|חוק השימוש בתאריך העברי, התשנ״ח–1998}}.}}

{{ח:סעיף|9|יום העצמאות וימי זיכרון}}
{{ח:תת|(א)}} יום העצמאות הוא יום החג הלאומי הרשמי של המדינה.
{{ח:תת}} {{ח:הערה|ראו {{ח:חיצוני|חוק יום העצמאות|חוק יום העצמאות, תש״ט–1949}}.}}
{{ח:תת|(ב)}} יום הזיכרון לחללי מערכות ישראל ויום הזיכרון לשואה ולגבורה הם ימי זיכרון רשמיים של המדינה.
{{ח:תת}} {{ח:הערה|ראו {{ח:חיצוני|חוק יום הזכרון לחללי מערכות ישראל|חוק יום הזכרון לחללי מערכות ישראל, תשכ״ג–1963}} {{ח:חיצוני|חוק יום הזכרון לשואה ולגבורה|וחוק יום הזכרון לשואה ולגבורה, תשי״ט–1959}}.}}

{{ח:סעיף|10|ימי מנוחה ושבתון}}
{{ח:ת}} שבת ומועדי ישראל הם ימי המנוחה הקבועים במדינה; למי שאינם יהודים זכות לקיים את ימי המנוחה בשבתם ובחגיהם; פרטים לעניין זה ייקבעו בחוק.
{{ח:ת}} {{ח:הערה|ראו {{ח:חיצוני|פקודת סדרי השלטון והמשפט#פרק 6א|פרק ששי א׳ לפקודת סדרי השלטון והמשפט, תש״ח–1948}}.}}

{{ח:סעיף|11|נוקשות}}
{{ח:ת}} אין לשנות חוק־יסוד זה אלא בחוק־יסוד שהתקבל ברוב של חברי הכנסת.

{{ח:חתימות|התקבל בכנסת ביום ז׳ באב התשע״ח (19 ביולי 2018).}}
* '''בנימין נתניהו'''
ראש הממשלה
* '''ראובן ריבלין'''
נשיא המדינה
* '''יולי יואל אדלשטיין'''
יושב ראש הכנסת
{{ח:סוגר}}

{{ח:סוף}}
{{חוקי יסוד}}
{{מיזמים|ויקיפדיה=חוק יסוד: ישראל – מדינת הלאום של העם היהודי}}

[[קטגוריה:בוט חוקים]]